wannaphong/clean_thaiwikipedia huggingface dataset:
# จอห์น เมเจอร์
เซอร์จอห์น เมเจอร์  (เกิด 29 มีนาคม ค.ศ. 1943) นักการเมืองชาวอังกฤษและอดีตนายกรัฐมนตรีแห่งสหราชอาณาจักรจากพรรคอนุรักษนิยม

 ชีวิตทางการเมือง 
หลังจากนางมาร์กาเรต แทตเชอร์ได้ลาออกจากตำแหน่งในเดือนพฤศจิกายน ค.ศ. 1990 เนื่องจากปัญหาภายในพรรคและการเสื่อมความนิยมจากนโยบายผู้มีสิทธิ์ออกเสียง (Poll Tax) ทำให้นายจอห์น เมเจอร์ชนะการเลือกตั้งหัวหน้าพรรคและก้าวขึ้นดำรงตำแหน่งแทน ในการเลือกตั้งทั่วไปในสหราชอาณาจักร พ.ศ. 2535 แม้ว่าผลสำรวจความคิดเห็นก่อนหน้านี้และหน้าคูหาจะระบุว่าพรรคแรงงานจะมีคะแนนนำ แต่พรรคอนุรักษนิยมได้รับที่นั่ง 336 ที่นั่ง ทำให้สามารถจะจัดตั้งรัฐบาลเสียงข้างมากได้เป็นสมัยที่ 4 ติดต่อกัน การเลือกตั้งครั้งนี้พรรคอนุรักษนิยมยังได้รับคะแนนเสียงสูงที่สุดในประวัติศาสตร์การเมืองสหราชอาณาจักร1992: Tories win again against odds หลังจากการเลือกตั้งพรรคแรงงานภายใต้การนำของหัวหน้าพรรคคนใหม่ของโทนี แบลร์ได้ปรับจุดยืนจากพรรคฝ่ายซ้ายเป็นพรรคสายกลางมากขึ้น สนับสนุนระบบตลาดเสรีมากขึ้น ประกอบกับคะแนนนิยมที่เสื่อมลงของพรรคอนุรักษนิยมในการแก้ปัญหาเศรษฐกิจตั้งแต่ พ.ศ. 2535 ทำให้พรรคแรงงานได้รับชัยชนะในการเลือกตั้งทั่วไปในสหราชอาณาจักร พ.ศ. 2540 หลังจากพ่ายแพ้นายจอห์น เมเจอร์ ได้ลาออกจากตำแหน่งนายกรัฐมนตรีและหัวหน้าพรรค1997: Labour landslide ends Tory rule"Mr Major's Resignation Statement"   8 กรกฎาคม 2557
# เว็บคิต
เว็บคิต  เป็นเร็นเดอริงเอนจินที่เริ่มพัฒนาโดยบริษัทแอปเปิล และโดยหลักใช้ในเว็บเบราว์เซอร์ทั้งซาฟารีกับไอโอเอสทั้งหมด

HTML และ JavaScript engine ของเว็บคิตเริ่มต้นในฐานะตัวคัดลอกรหัสต้นฉบับของ KHTML และคลังโปรแกรม KJS จาก KDE และได้รับการพัฒนาอย่างต่อเนื่องจากผู้มีส่วนร่วมของ KDE, แอปเปิล, กูเกิล, โนเกีย, บิตสตรีม, แบล็กเบอร์รี, โซนี่, Igalia และอื่น ๆ เว็บคิตสนับสนุนระบบปฏิบัติการ macOS, Windows, Linux และUnix ในวันที่ 3 เมษายน ค.ศ. 2013 ทางกูเกิลประกาศว่าตนคัดลอกรหัสต้นฉบับของ WebCore ส่วนประกอบของเว็บคิต ไปใช้ในกูเกิล โครมรุ่นในอนาคตกับโอเปร่า ภายใต้ชื่อ Blink
# วิกิพีเดียภาษาอารากอน
วิกิพีเดียภาษาอารากอน  หรือ Biquipedia เป็นสารานุกรมวิกิพีเดียที่จัดทำขึ้นในภาษาอารากอน เริ่มสร้างเมื่อวันที่ 21 กรกฎาคม ค.ศ 2004Biquipedia: Autualidat ณ วันที่  วิกิพีเดียภาษานี้มีบทความถึง  บทความAragonese Wikipedia statistics page

โลโก
 135px 135px 2549–2553 2553–
# กลยุทธ์ลูกโซ่
กลยุทธ์ลูกโซ่ หรือ เหลียนหวนจี้  เป็นหนึ่งในกลศึกสามก๊ก กลยุทธ์ที่มีความหมายถึงเมื่อกองกำลังศัตรูมีพละกำลังที่เข้มแข็งกว่าหลายเท่า จักปะทะด้วยกำลังมิได้โดยเด็ดขาด พึงใช้กลอุบายนานาให้ศัตรูต่างถ่วงรั้งซึ่งกันและกัน ทำลายความแข็งแกร่งของศัตรูหรือร่วมมือกับพลังต่าง ๆ ร่วมโจมตีเพื่อขจัดความฮึกเหิมของศัตรูให้หมดสิ้นไป

คัมภีร์อี้จิงกล่าวว่า "แม่ทัพผู้ปรีชา จักได้ฟ้าอนุเคราะห์" ซึ่งหมายความว่าแม่ทัพผู้ปรีชาสามารถในการศึก ย่อมสามารถจะบัญชาการศึกสงครามได้อย่างคล่องแคล่วดุจดั่งตามคำ "ความประสงค์ของฟ้า" จักต้องได้รับชัยชนะในการศึกสงครามเป็นมั่นคง ตัวอย่างการนำเอากลยุทธ์ลูกโซ่ไปใช้ได้แก่โจโฉวางกลอุบายลอบโจมตีอ้วนเสี้ยวด้วยการตัดกำลังเสบียงของอ้วนเสี้ยวจนแตกพ่ายเหลียนหวนจี้ กลยุทธ์ลูกโซ่, 36 กลยุทธ์ในสามก๊ก-อินไซด์สามก๊ก, กัญจน์ดามาศ โกพล, สำนักพิมพ์ดอกหญ้า, พ.ศ. 2550, หน้า 249, ISBN 978-974-690-595-4

 ตัวอยางกลยุทธ์ 

เมื่อคราวอ้วนเสี้ยวนำกำลังทหารจากเกงจิ๋ว อิวจิ๋วและเฉงจิ๋ว
# กรุงเทพเดลิเมล์
กรุงเทพเดลิเมล์ เป็นหนังสือพิมพ์รายวัน เจ้าของบริษัทสยามฟรีเปรส และนายฮัฟฟ์มัน มีบรรณาธิการคือ นายหลุย คีรีวัต ออกในช่วงปี พ.ศ. 2451-2475 เป็นหนังสือพิมพ์ที่มีเนื้อหาเป็นข่าวสารและโฆษณา และวิพากษ์วิจารณ์รัฐบาล เริ่มแรกมีจำนวน 6 หน้า หลังจากนั้นจึงเพิ่มเป็น 14 หน้า อัตราค่าบำรุง ฉบับละ 10 สตางค์ ค่าบอกรับเป็นสมาชิกปีละ 25 บาท มีโฆษณาและแจ้งความประมาณ 70% ของพื้นที่

การจัดรูปเล่ม แบ่งคอลัมน์เป็น 6 คอลัมน์ แต่ไม่ได้จัดตามรูปแบบของเนื้อหาให้เป็นระเบียบ คือข่าวและบทความปะปนกัน ไม่มีการแบ่งแยกข่าวชนิดต่าง ๆ ให้เป็นอิสระ การพาดหัวข่าว ใช้ตัวใหญ่ธรรมดา ไม่ใช้ตัวโป้ง การจัดหน้าและภาพ เดิมเป็นภาษาไทยปนอังกฤษ ฉบับละ 5 สตางค์ มี 6 หน้า ต่อมาเปลี่ยนเป็นภาษาไทยล้วน หน้า 1 เป็นหน้าโฆษณา ส่วนข่าวและความเห็นลงในหน้า 2 และ 4 เนื้อหาส่วนใหญ่ที่เหลือจะเป็นโฆษณาและประกาศแจ้งความ บทความจะมีความเห็นที่เฉียบขาดและรุนแรง
# อำมาตยาธิปไตย
อมาตยาธิปไตย อำมาตยาธิปไตย หรือ ระบบข้าราชการประจำ  เป็นการปกครองซึ่งมีขุนนางหรือข้าราชการเป็นใหญ่ ราชบัณฑิตยสถาน ให้ความเห็นเพิ่มเติมว่า คนไทยบางกลุ่มแปลความหมายของคำนี้ผิดไปจากความหมายโดยตรงว่า เป็นการปกครองที่อำมาตย์มีอำนาจในการบริหารประเทศอำมาตยาธิปไตย, ราชบัณฑิตยสถาน

คำภาษาอังกฤษ bureaucratic polity บัญญัติขึ้นโดย Fred W. Riggs อดีตอาจารย์มหาวิทยาลัยแห่งรัฐฮาวาย ในหนังสือที่พิมพ์เผยแพร่ในปี พ.ศ. 2509Fred W Riggs. 1966. Thailand: The Modernization of a Bureaucratic Polity. Honolulu: East-West Center Press. 470 pages. เป็นคำใหม่ที่ใช้แก่ประเทศไทยโดยเฉพาะ James Ockey. 2004. State, Bureaucracy and Polity in Modern Thai Politics, Journal of Contemporary Asia, Vol. 34, 2004. แต่ภายหลังคำนี้มีใช้แก่ประเทศอื่นด้วย เช่น อินโดนีเซียErik Martinez Kuhonta, Dan Slater, Tuong Vu. Southeast Asia in political science: theory, region, and qualitative analysis. Stanford University Press. p. 36

นักวิชาการ นักประวัติศาสตร์ เช่น ดร. ชาญวิทย์ เกษตรศิริ เคยเรียกรัฐบาลจอมพล ป. พิบูลสงคราม ว่าเป็นอำมาตยาธิปไตย  หรือรัฐบาลอำนาจนิยม (authoritarianism) อย่างไรก็ตาม นักวิชาการและกลุ่มต่าง ๆ เคยยกคำนี้มาใช้แก่รัฐบาลไทยสมัยต่าง ๆ ตั้งแต่สมัยจอมพล ป. เป็นต้นมาหลายชุด
# เอร์ทรา เอร์ทรา เอร์ทรา
เอร์ทรา เอร์ทรา เอร์ทรา  เป็นเพลงชาติของประเทศเอริเทรียอย่างเป็นทางการตั้งแต่ พ.ศ. 2536 หลังจากประเทศได้รับเอกราชจากประเทศเอธิโอเปียไม่นานนัก ประพันธ์เนื้อร้องโดย โซโลมอน เซฮายี เบรากี (Solomon Tsehaye Beraki) ทำนองโดย ไอแซค อับราฮัม เมฮาเรซกี (Isaac Abraham Meharezghi) และอารอน เตเกล เตสฟาทซิออน (Aron Tekle Tesfatsion) 

คำว่าเอร์ทรา (ኤርትራ) คือชื่อของประเทศเอริเทรียในภาษาทีกรินยา

 ประวัติเพลงชาติ 
โดยเพลงถูกแต่งโดยกวี โซโลมอน เซฮายี เบรากี (Solomon Tsehaye Beraki). เดิมทีเนื้อร้องถูกเขียนขึ้นในปี พ.ศ. 2529 แต่ โซโลมอน เซฮายี เบรากี ตัดสินใจปรับปรุงใหม่เนื้อร้องใหม่ในปี พ.ศ. 2536 หลังจากที่เอริเทรียได้อิสรภาพ. โดยทำนองเพลงชาตินั้นได้แต่งในปี พ.ศ. 2528- พ.ศ. 2529 โดยนักดนตรีออร์แกน ไอแซก อับราฮัม เมฮาเรซกี (Isaac Abraham Meharezghi) (สามารถสะกดชื่อเป็นคำว่า ไอซาก (lsaq) ก็ได้)  โดยเขาเป็นสมาชิกคณะวัฒนธรรมกลุ่มแนวร่วมเสรีภาพประชาชนเอริเทรีย.

เนื้อร้อง
ภาษาทีกรินยาถอดเสียงด้วยอักษรโรมันคำแปลኤርትራ ኤርትራ ኤርትራ፡
በዓል ደማ እናልቀሰ ተደምሲሱ፡
መስዋእታ ብሓርነት ተደቢሱ። (x2)

መዋእል ነኺሳ ኣብ ዕላማ፡
ትምርቲ ጽንዓት ኰይኑ ስማ፡
ኤርትራ'ዛ ሓበን ዉጹዓት፡
ኣመስኪራ ሓቂ ክምትዕውት።

ኤርትራ ኤርትራ፡
ኣብ ዓለም ጨቢጣቶ ግቡእ ክብራ።

ናጽነት ዘምጽኦ ልዑል ኒሕ፡
ንህንጻ ንልምዓት ክንሰርሕ፡
ስልጣን ከነልብሳ ግርማ፡
ሕድሪ'ለና ግምጃ ክንስልማ።

ኤርትራ ኤርትራ፡
ኣብ ዓለም ጨቢጣቶ ግቡእ ክብራ።(x2)Ertra, Ertra, Ertra,
Beal dema'nalkese tedemsisu,
Meswaéta bharnet tdebisu.

Mewaél nekhisa'b élame,
TémErti tsnt koynu sma,
Ertra za haben wtsuAt,
Ameskira haki kem téwet.

Ertra, Ertra,
Ab alem chebitato gbué kbra.

Natsänet zemtsä’ lä‘ul nihh,
N'hntsa n'lm‘at k'serihh,
S'lthane k'nelbsa grma,
Hihdri-lena gmja k'nslma.

Ertra, Ertra,
Ab alem chebitato gbué kbra.เอริเทเรีย เอริเทเรีย เอริเทเรีย
ศัตรูของเธอต้องพังทลาย
และการเสียสละของเธอได้รับการพิสูจน์ด้วยการปลดปล่อย(x2)

แน่วแน่ในหลักชัยของเธอ
สัฐลักษณ์ของความอดทน
เอเริเทเรีย ความภูมิใจของผู้ที่ถูกกดขี่ของเธอ
จงพิสูจน์ให้เห็นว่า สัจธรรมจงมีชีย

เอริเทเรีย เอริเทเรีย
ถือเป็นฐานะในโลกของเธอ

อุทิศตนนำไปสู่การปลดปล่อย
จะสร้างและทำให้เธอมีความเขียวขจี
เราจะให้เกียรติเธอด้วยความก้าวหน้า
เรามีวาทะของเธอเพื่อประดับประดา

เอริเทเรีย เอริเทเรีย
ถือเป็นฐานะในโลกของเธอ(x2)

แหล่งข้อมูลอื่น
Eritrea: Ertra, Ertra, Ertra - Audio of the national anthem of Eritrea, with information and lyrics
# โครม
โครม (Chrome) อาจหมายถึง

 วัตถุ 
 โครเมียม (Chromium) ธาตุเคมี มีเลขอะตอมคือ 24

 คอมพิวเตอร์ 
 กูเกิล โครม (Google Chrome) เว็บเบราว์เซอร์พัฒนาโดยกูเกิล
 โครเมียม (เว็บเบราว์เซอร์) (Chromium) ซอฟต์แวร์ต้นฉบับของโครม
 กูเกิล โครมโอเอส (Google Chrome OS) ระบบปฏิบัติการพัฒนาโดยกูเกิล

 เกมและการ์ตูน 
 โดคุโร โครม ตัวละครจากการ์ตูนเรื่อง ครูพิเศษจอมป่วนรีบอร์น 
 โครม (ไฟร์เอมเบลม) ตัวละครจากเกม ไฟร์เอมเบลม
# ภาษาละมาม
ภาษาละมาม (Lamam) มีผู้พูด 1,000 คน (พ.ศ. 2524) ในประเทศกัมพูชา ใกล้กับชายแดนเวียดนามทางตะวันออกเฉียงเหนือ ใกล้เคียงกับภาษาบัฮนัร ภาษาตำปวน ภาษาอาลัก จัดอยู่ในตระกูลภาษาออสโตรเอเชียติก ภาษากลุ่มมอญ-เขมร สาขามอญ-เขมรตะวันออก สาขาย่อยบัฮนัร
# วิลเลียม ไฮเน็ค
วิลเลียม เอ็ลล์วู๊ด ไฮเน็ค  หรือเป็นที่รู้จักอย่างทั่วไปว่า บิล ไฮเน็ค นักธุรกิจสัญชาติไทยเชื้อสายอเมริกัน  ผู้ก่อตั้ง เครือบริษัท ไมเนอร์ อินเตอร์เนชั่นแนล หนึ่งในกลุ่มบริษัทด้านการบริการที่ใหญ่ที่สุดในภูมิภาคเอเชียแปซิฟิก ซึ่งปัจจุบันดำรงตำแหน่งประธานกรรมการ 

ไฮเน็คเกิดที่สหรัฐอเมริกา เมื่อ ค.ศ. 1949 ต่อมาเขาและครอบครัวย้ายมายังกรุงเทพในปี 1963 ซึ่งก่อนหน้านั้นเขาอาศัยอยู่ทั้งในญี่ปุ่น, ฮ่องกง และมาเลเซีย บิดาของเขาเป็นนายทหารในกองทัพสหรัฐอเมริกาซึ่งต่อมาได้ย้ายไปทำงานด้านการต่างประเทศ มารดาของเขาทำงานเป็นนักข่าวของนิตยสารไทม์ประจำภูมิภาคเอเชียแปซิฟิก เขาได้โอนสัญชาติมาเป็นพลเมืองไทยเมื่อปี ค.ศ. 1991 โดยเป็นการถอนสัญญาติอเมริกาอย่างสมบูรณ์
# ตำบลปรุใหญ่
ตำบลปรุใหญ่ เป็นตำบลแห่งหนึ่ง ตั้งอยู่ในอำเภอเมืองนครราชสีมา จังหวัดนครราชสีมา พื้นที่ทั้งหมดอยู่ในความรับผิดชอบของ เทศบาลตำบลปรุใหญ่

 ประวัติ 
ตำบลปรุใหญ่เป็นตำบลหนึ่งในตำบลของอำเภอเมืองนครราชสีมาซึ่งแต่เดิมนั้นมีอาณาเขตกว้างขวางมาก ในเวลาต่อมาเมื่อปี พ.ศ. 2526 เทศบาลเมืองนครราชสีมา (ในสมัยนั้น) ได้ขยายเขตเทศบาลเข้ามาในพื้นที่ตำบลหนองจะบกและตำบลปรุใหญ่ทำให้จำนวนหมู่บ้านลดลงจาก 17 หมู่บ้านเหลือเพียง 7 หมู่บ้านและยังแบ่งพื้นที่ตำบลปรุใหญ่ออกจากกันเป็น 2 ส่วน คือพื้นที่ส่วนทิศเหนือประกอบด้วยหมู่ 1, 2, 3 และ 6 และพื้นที่ส่วนทิศใต้ มี 3 หมู่บ้านคือ หมู่ 4, 5 และ 7 

กระทรวงมหาดไทยได้ประกาศยกฐานะสภาตำบลปรุใหญ่ เป็นองค์การบริหารส่วนตำบลปรุใหญ่ เมื่อวันที่ 1 เมษายน พ.ศ. 2539 เป็นองค์การบริหารส่วนตำบลขนาดกลาง และกระทรวงมหาดไทยได้จัดให้มีการเลือกตั้งคณะกรรมการองค์การบริหารส่วนตำบลขึ้นใหม่ เมื่อวันที่ 28 เมษายน พ.ศ. 2539 และประชุมคณะกรรมการเมื่อ วันที่ 9 พฤษภาคม พ.ศ. 2539 

ปัจจุบันได้รับการยกฐานะจากองค์การบริหารส่วนตำบลปรุใหญ่เป็นเทศบาลตำบลปรุใหญ่ ตั้งแต่วันที่ 18 กรกฎาคม พ.ศ. 2551 ประกาศกระทรวงมหาดไทย เรื่องการจัดตั้งองค์การบริหารส่วนตำบลปรุใหญ่ อำเภอเมือง จังหวัดนครราชสีมา เป็นเทศบาลตำบลปรุใหญ่

 ที่ตั้ง อาณาเขต ประชากร 
เทศบาลตำบลปรุใหญ่ ตั้งอยู่เลขที่ 237 หมู่ 1 ตำบลปรุใหญ่ อำเภอเมืองนครราชสีมา
จังหวัดนครราชสีมา ห่างจากที่ว่าการอำเภอเมืองนครราชสีมา ประมาณ 12 กิโลเมตร มีพื้นที่ 
16.63 ตารางกิโลเมตร หรือประมาณ 10,393.75 ไร่ ประกอบไปด้วยหมู่บ้านจำนวน 7 หมู่บ้าน และมีประชากรทั้งสิ้น 10,000 คน
โดยแบ่งพื้นที่ เป็น 2 ส่วนดังนี้ 

 ส่วนที่ 1 
ประกอบด้วยหมู่ 1, 2, 3 และ 6 สภาพภูมิประเทศมีลักษณะเป็นที่ราบลุ่มมีแหล่งน้ำตามธรรมชาติไหลผ่านคือ ลำปรุ ลำบริบูรณ์ ลำตะกุด และคลองตาเมืองซึ่งเป็นแหล่งน้ำที่มนุษย์สร้างขึ้นไหลผ่าน และเป็นแหล่งน้ำที่สำคัญต่อการดำรงชีพของราษฎร ประชากรส่วนใหญ่ประกอบอาชีพเกษตรกรรม โดยมีอาณาเขตติดต่อกับพื้นที่ใกล้เคียง ดังนี้
 ทิศเหนือ ติดต่อกับตำบลสีมุม ตำบลพลกรัง และตำบลพุดซา อำเภอเมืองนครราชสีมา จังหวัดนครราชสีมา
 ทิศตะวันออก ติดต่อกับตำบลหนองจะบก อำเภอเมืองนครราชสีมา จังหวัดนครราชสีมา
 ทิศใต้ ติดต่อกับเขตเทศบาลนครนครราชสีมา เลียบคลองชลประทานฝั่งเหนือ โรงเรียนสุรนารีวิทยา 2
 ทิศตะวันตก ติดต่อกับตำบลบ้านใหม่ และ ตำบลสีมุม อำเภอเมืองนครราชสีมา จังหวัดนครราชสีมา

 ส่วนที่ 2 
ประกอบด้วยหมู่ 4 5 และ 7 ลักษณะเป็นพื้นที่ราบเรียบมีสนามกีฬาเฉลิมพระเกียรติ 80 พรรษา 5 ธันวาคม 2550 ตั้งอยู่บริเวณตอนกลางของพื้นที่ และมีป่าไม้คือสวนรุกขชาติปรุใหญ่ อยู่ทางตอนใต้ของพื้นที่
โดยมีอาณาเขตติดต่อกับพื้นที่ใกล้เคียงดังนี้
 ทิศเหนือ ติดต่อกับตำบลสุรนารี และ เทศบาลนครนครราชสีมา
 ทิศตะวันออก ติดต่อกับตำบลหนองจะบก และ เทศบาลตำบลหนองไผ่ล้อม อำเภอเมืองนครราชสีมา จังหวัดนครราชสีมา 
 ทิศใต้ ติดต่อกับตำบลหนองจะบก อำเภอเมืองนครราชสีมา จังหวัดนครราชสีมา 
 ทิศตะวันตก ติดต่อกับตำบลสุรนารี และตำบลหนองจะบก อำเภอเมืองนครราชสีมา จังหวัดนครราชสีมา

 การปกครอง 
ตำบลปรุใหญ่ แบ่งการปกครองออกเป็น 7 หมู่บ้าน คือ
 หมู่ที่ 1 คนชุม
 หมู่ที่ 2 ตะคองเก่า
 หมู่ที่ 3 หนองหอย
 หมู่ที่ 4 วิโรจน์พัฒนา
 หมู่ที่ 5 พบสุข
 หมู่ที่ 6 เลียบ
 หมู่ที่ 7 แสนสุข

 การคมนาคม 
มีทางหลวงแผ่นดินหมายเลข 304 และทางหลวงแผ่นดินหมายเลข 2 (ถนนมิตรภาพสายเลี่ยงเมือง) เป็นเส้นทางหลักในการคมนาคมระหว่างตำบลกับภายนอก และมีถนนเชื่อมหมู่บ้าน ในการคมนาคมขนส่งภายในตำบล
# คนนรกโหดข้างทาง
คนนรกโหดข้างทาง  เป็นภาพยนตร์เชือดเฉือนอารมณ์จากสหรัฐ นำแสดงโดย ฌอน บีน (นักแสดงจากภาพยนตร์ชุด เดอะลอร์ดออฟเดอะริงส์ และ ซีรีส์โทรทัศน์เรื่อง มหาศึกชิงบัลลังก์), โซเฟีย บุช และ แซ็คคารี่ ไนท์ตัน ผลงานกำกับภาพยนตร์โดย เดฟ เมเยอรส์ และอำนวยการสร้างโดย ไมเคิล เบย์

 นักแสดง 
 Sean Bean... John Ryder
 Sophia Bush... Grace Andrews
 Zachary Knighton... Jim Halsey
 Neal McDonough... Lieutenant Esteridge
 Kyle Davis... Buford's Store Clerk
 Skip O'Brien... Harlan Bremmer, Sr.
 Travis Schuldt... Harlan Bremmer, Jr.
 Danny Bolero... Officer Edwards
 Lauren Cohn... Marlene
 Yara Martinez... Beth
 Jeffrey Hutchinson... Young Father

 เพลงประกอบภาพยนตร์ 
 "Closer" - Nine Inch Nails
 "Move Along" - The All American Rejects
 "Out Of My Hands" - The Dave Matthews Band
 "How We Operate" - Gomez
 "Fallin' in Love Again" - Hamilton, Joe Frank and Reynolds
 "Building Up to Feel So Good" - The Velcro Pygmies
 "On and On" - Stephen Bishop
 "From Here You Can Almost See the Sea" - David Gray
 "Don't Give Up On Us" - David Soul
 "Remember" - Al Parsons
 "The Cowboy" - Eric Speier
# ระบาดนรกสาปสยองโลก
เดอะ ริปปิ้ง ระบาดนรกสาปสยองโลก ออกฉายในปี ค.ศ. 2007 กำกับโดย Stephen Hopkins ประเทศที่ผลิตโดย ประเทศสหรัฐอเมริกา ความยาวประมาณ  99 นาที

 เรื่องย่อ
thumb|left|300px|ฮิลารี สแวงก์ กับ แอนนาโซเฟีย ร็อบ ในภาพยนตร์
แคทเธอรีน (ฮิลารี สแวงก์)อดีตมิชชันนารีคริสเตียน ผู้สูญเสียศรัทธาหลังจากครอบครัวของเธอต้องตายอย่างทารุณ และตั้งแต่นั้นมาก็กลายเป็นผู้เชี่ยวชาญซึ่งเป็นที่รู้จักของโลกด้านปรากฏการณ์ท้าทายความเชื่อในศาสนา ในระหว่างสอบสวนเมืองเล็กๆ 
แห่งในหลุยเซียน่าที่ถูกคุกคามจากสิ่งที่ดูเหมือนโรคระบาดในไบเบิล เธอตระหนักว่าวิทยาศาสตร์ไม่มีคำอธิบายต่อสิ่งที่เกิดขึ้น และเธอจะต้องเรียกศรัทธาคืนมาเพื่อต่อสู้กับพลังมืดที่กำลังเข้าครอบงำเมืองนี้
 ดูเพิ่ม 
เว็บไซต์ทางการ
# บั๊ก มหาภัย หลอน...เฉียดนรก
นักแสดง
Ashley Judd ... Agnes White
Michael Shannon ... Peter Evans
Harry Connick, Jr. ... Jerry Goss
Lynn Collins ... R.C.
Brían F. O'Byrne ... Dr. Sweet
 อ้างอิง
# สการ์เลตต์ โจแฮนส์สัน
สการ์เลตต์ อิงกริด โจแฮนส์สัน (เกิด 22 พฤศจิกายน, ค.ศ. 1984) เป็นนักแสดงและนักร้องหญิงชาวอเมริกัน-เดนมาร์ก สัญชาติเดนมาร์ก  อายุ  ปี สการ์เลตต์มีชื่อเสียงจากบทบาทการแสดงในเรื่อง The Horse Whisperer ในปีค.ศ. 1998 และได้รับบทวิจารณ์อย่างล้นหลามจากบทบาทการแสดงในเรื่อง Ghost World, Lost in Translation และ Girl with a Pearl Earring สการ์เลตต์ได้รับรางวัลแบฟตาจากเรื่อง Lost in Translation และได้รับการเสนอชื่อขึ้นชิงรางวัลลูกโลกทองคำจากเรื่อง Lost in Translation และ Girl with a Pearl Earring ในปีค.ศ. 2003 ด้วย 

นอกจากบทบาทการแสดงแล้ว สการ์เลตต์ยังมีผลงานเพลงอีกด้วย อัลบัมแรกของเธอ คือ  Anywhere I Lay My Head วางจำหน่ายวันที่ 20 พฤษภาคม ค.ศ. 2008
และยังได้เคยติดในชาร์ตอันดับดาราฮอลลีวุดที่อกสวยเป็นอันดับ 1 ด้วย

 ด้านครอบครัว 
มีเชื้อสายโปแลนด์-เดนมาร์ก โดยพ่อของสการ์เลตต์เป็นสถาปนิก ส่วนแม่ (เมลลานี โจแฮนส์สัน) ทำหน้าที่เป็นผู้จัดการส่วนตัวให้กับสการ์เลตต์ สการ์เลตต์ยังมีพี่น้องอีก 3 คน คือ วาเนสซา เอเดรียน และฮันเตอร์ (น้องชายฝาแฝดของสการ์เลตต์) แต่เนื่องจาก พ่อและแม่แยกทางกันไป ตั้งแต่สการ์เลตต์อายุ 13 ปี จึงทำให้เธอมีน้องชายต่างแม่อีก 1 คน คือ คริสเตียน

สการ์เลตต์มีโอกาสแสดงฝีมือทางการแสดงบนเวทีบรอดเวย์ด้วยวัยเพียง 8 ขวบ ในละครเวทีเรื่อง "Sophistry" ต่อมาเมื่อเธอจบการศึกษาจากโรงเรียนมัธยมในแมนฮัตตันในปี 2002 จึงมาสมัครเข้าเรียนต่อที่ Lee Strasberg Theatre Institute for Young Peoplehttp://www.pakxe.com/jl_pakse/index.php?option=com_content&view=article&id=1778&catid=524:2010-07-31-05-37-19&Itemid=63  ค้นพบเมื่อ 5 กันยายน 2556
# พระพุทธมหาทานพุทธะ
พระพุทธมหาทานพุทธะ หรือ องค์พระแก้วเรืองใส (1988-ปัจจุบัน) เป็นพระพุทธรูปประจำสถานมหาทาน ซึ่งชาวบ้านแถวนั้นเรียกว่า พระใส ชาวบ้านเชื่อกันว่า พระใสตั้งแต่โบราณ กำเนิดมาจากหินเรืองแสงที่มีออร่ามาก และในสมัยนั้นพระพุทธเจ้าในสมัยนั้นได้ทอดพระเนตรเห็นจึงตรัสว่า ต่อไปหินดังกล่าวนี้จะเป็นหินอัศจรรย์ ต่อมาพระพุทธเจ้าทรงปรินิพพาน ผ่านมาหลายยุคกาล หินดังกล่าวก็กลายเป็นพุทธรูปใส ปัจจุบันประดิษฐานอยู่ที่ โซล เกาหลีใต้
# อรรฆวิทยา
อรรฆวิทยา, อัคฆวิทยา หรือ คุณวิทยา  คือสาขาหนึ่งของวิชาปรัชญา เป็นการศึกษาปัญหาที่เกี่ยวกับค่านิยมหรือคุณค่า คุณค่าเป็นนามธรรมอันเกิดจากการประเมินข้อเท็จจริงทางวิทยาศาสตร์ธรรมชาติและวิทยาศาสตร์สังคม ข้อเท็จจริงเป็นเพียงปรากฏการณ์หรือพฤติกรรมที่สามารถรับรู้ได้ด้วยประสาทสัมผัส ส่วนคุณค่ามีลักษณะที่อาศัยข้อเท็จจริงว่าควรจะเป็นอย่างไร และทำไมจึงเป็นเช่นนั้น คุณค่าเกิดจากการประเมินไม่ใช่การวัด เพราะคุณค่าเป็นนามธรรม คุณค่าเป็นสิ่งที่กำหนดเองไม่ได้ต้องมติของคนส่วนใหญ่ เป็นที่ยอมรับของคนส่วนมาก แบ่งย่อยเป็น 2 สาขา คือ ค่านิยมตามแนวจริยศาสตร์ และค่านิยมตามแนวสุนทรียศาสตร์
# วิกฤติหนีตาย ลึกเฉียดนรก
Adrift: วิกฤติหนีตาย ลึกเฉียดนรก

    
 นักแสดง 
 Susan May Pratt  ..... เอมี่
 Richard Speịght Jr. ..... เจมส์
 Niklaus Lange ..... Zach
 Ali Hillis ..... Lauren
 Cameron Richardson ..... Michelle
# ซองกระสุน
ซองกระสุน หรือ แมกกาซีน  หรือเรียกสั้นๆ ว่า แม็ก คือที่บรรจุกระสุนไว้ภายนอกของตัวปืน สามารถบรรจุครั้งละ 4-5 นัดไปถึงหลายร้อยนัดแล้วแต่ชนิดและความเหมาะสมของการนำไปใช้ หลังจากบรรจุกระสุนลงในซองกระสุนแล้ว จะสามารถใส่ซองกระสุนในช่องใส่ของตัวปืน แล้วทำการขึ้นลำยิงได้เลยจนกว่ากระสุนจะหมดจากซอง 

ปืนแต่ละชนิดใช้ซองกระสุนต่างกันไป ในสมัยโบราณ อาวุธปืนนั้นจะต้องบรรจุทีละนัดเท่านั้น เช่น ปืนคาบศิลาที่ต้องบรรจุทางปากกระบอกปืนพร้อมกับดินระเบิดเมื่อจะทำการยิงแต่ละครั้ง  แต่เมื่อมีการใช้ซองกระสุน ก็สามารถเพิ่มจำนวนกระสุนได้ทีละมากๆ และรวดเร็ว และในการรบจริง เรายังต้องพกซองกระสุนติดตัวคราวละหลายๆ ซองอีกด้วย สำหรับของเด็กเล่น
ปืน BB จะใช้ซองกระสุนที่มีรูปลักษณ์เหมือนจริง แต่เนื่องด้วยกระสุนมีขนาดเล็กกว่าปืนจริงจึงใส่ได้จำนวนมากกว่า เช่น M4A1 จริง ซองกระสุนยาวมาตรฐานคือขนาดบรรจุ 30 นัด แต่ในซองกระสุนยาวมาตรฐานของปืน BB บรรจุได้มากถึง 400 นัด และนักเล่น BB ก็ไม่ทิ้งโอกาสที่จะขนกระสุนคราวละหลายร้อยนัดในซองกระสุนหลายซองเข้าสู่สมรภูมิเพื่อความได้เปรียบคู่ต่อสู้นั่นเอง

แหล่งข้อมูลอื่น
 Staggerzine
 SPIW 60 round tandem magazine
# ชาม
thumb
ชาม เป็นเครื่องครัวที่ใช้ในการรับประทานอาหารโดยนำไปใช้ใส่อาหารจำพวกแกง ต้ม หรือก๋วยเตี๋ยว เป็นต้น ชามเป็นภาชนะที่มีปากกว้าง (รัศมีประมาณ 7-10 เซนติเมตร) และค่อยๆ เรียวลง ซึ่งก้นชามจะมีรัศมีประมาณ 3-5 เซนติเมตร ชามมีความลึกประมาณ 5 เซนติเมตร ทำด้วยวัสดุที่แตกต่างกัน เช่น เมลามีน เซรามิก ดินเผา ฯลฯ

 หัตถกรรม 
 ชามตราไก่ เป็นหัตถกรรมที่ขึ้นชื่อของตำบลศาลา อำเภอเกาะคา จังหวัดลำปาง
# ดรุโณวาท
ดรุโณวาท เป็นหนังสือพิมพ์ฉบับแรกของคนไทยที่เผยแพร่แก่ประชาชน และดำเนินการโดยคนไทย เริ่มออกฉบับแรกเมื่อ 7 กรกฎาคม พ.ศ. 2417 พิมพ์ถึงปี 2418 (พิมพ์ได้ 1 ปีเท่านั้น) ชื่อหนังสือมีความหมายว่า "โอวาทหรือคำสอนของคนหนุ่ม" โดยพระเจ้าบรมวงศ์เธอ พระองค์เจ้าเกษมสันต์โสภาคย์ กรมหลวงพรหมวรานุรักษ์ ทรงเป็นเจ้าของและบรรณาธิการ ตีพิมพ์ที่โรงพิมพ์ในวังของพระองค์ ถนนเจริญกรุง ใกล้ประตูใหญ่วัดสระเกศ 

ดรุโณวาทมีลักษณะเป็นหนังสือ/นิตยสาร/วารสาร/หนังสือพิมพ์ เป็นรายสัปดาห์ ออกวันอังคาร ราคาปีละ 8 บาท ถ้าส่งถึงบ้าน 10 บาท หกเดือนราคา 5 บาท ส่งถึงบ้าน 6 บาท 2 สลึง สามเดือนราคา 3 บาท ส่งถึงบ้าน 4 บาท ขายปลีกฉบับละ 1 สลึง 1 เฟื้องจุลลดา ภักดีภูมินทร์, หนังสือในยุคกรุงสยาม สกุลไทย

เนื้อหาในเล่มมีข่าวต่างประเทศ บางเรื่องที่เกี่ยวกับราชการบ้าง หนังสือสุภาษิตเครื่องสอนใจ และตำราการแสดงแบบแผนวิชาต่าง ๆ จดหมายเหตุเล็กน้อย มีเรื่องอ่านเล่นได้แก่ โคลงกลอน รามเกียรติ์ และนิทานสั้น ๆ เช่น นิทานไตรยภูมิ เรื่องหมาลักขนม เรื่องกระต่ายกับกบ เป็นต้นสุกัญญา ตีระวนิช. พระบาทสมเด็จพระมงกุฎเกล้าเจ้าอยู่หัวกับการหนังสือพิมพ์ --: โรงพิมพ์ชวนพิมพ์ กรุงเทพฯ, ISBN 974-7442-60-4
# ฟอร์เรสท์ กัมพ์ อัจฉริยะปัญญานิ่ม
ฟอร์เรสท์ กัมพ์ อัจฉริยะปัญญานิ่ม (Forrest Gump) เป็นภาพยนตร์แนวชีวิต - เบาสมอง ที่ออกฉายใน ค.ศ. 1994 แสดงนำโดย ทอม แฮงส์ ที่ประสบความสำเร็จมากเรื่องหนึ่ง ภาพยนตร์เรื่องนี้ สร้างจากนิยายเรื่อง Forrest Gump ที่แต่งโดย วินส์ตัน กรูม (Winston Groom)

ภาพยนตร์เรื่องนี้ ได้รับการจัดอันดับเป็นภาพยนตร์อเมริกันที่สุดตลอดกาล อันดับที่ 71 ทำรายได้กว่า 677 ล้านดอลลาร์สหรัฐ ซึ่งเทียบเท่าเงินกว่า 989 ล้านดอลลาร์สหรัฐในปัจจุบัน ซึ่งมีเพียงภาพยนตร์อมตะอย่างเรื่อง ไททานิก, เดอะลอร์ดออฟเดอะริงส์, แฮร์รี่ พอตเตอร์ ที่เอาชนะยอดนี้ได้

 นักแสดง 
 ทอม แฮงส์ รับบท ฟอร์เรสท์ กัมพ์
 โรบิน ไรท์ เพนน์ รับบท เจนนี่ เคอร์แรน กัมพ์
 แกรี่ ซินิส รับบท นายร้อย แดน เทย์เลอร์
 มายเคลตี วิลเลียมสัน รับบท เบนจามิน บูฟอร์ด บลู (บับบา)
 แซลลี ฟิลด์ รับบท นางกัมพ์ (มารดาของฟอร์เรสท์)
 ไมเคิล คอนเนอร์ ฮัมฟรีส์ รับบท ฟอร์เรสท์ กัมพ์|ฟอร์เรสท์ กัมพ์ ตอนเด็ก
 ฮานนา โรส ฮอลล์ รับบท เจนนี่ เคอร์แรน กัมพ์ ตอนเด็ก
 แซม แอนเดอร์สัน รับบท แฮนคอค
 มาร์โก มัวเรอร์ รับบท ลูอิส
 ปีเตอร์ ดอบสัน รับบท เอลวิส เพรสลีย์
 ซิโอบาห์น ฟอลลอน โฮแกน รับบท โดโรธี แฮร์ริส
 ซอนนี่ ชรอยเยอร์ รับบท โค้ช พอล ไบรอันท์
 Richard D'Alessandro รับบท แอบบี้ ฮอฟฟ์แมน
 จีออฟฟรีย์ เบลค รับบท เวสลีย์
 ฮาลีย์ โจเอล ออสเมนท์ รับบท ลูกของฟอร์เรสท์

 รางวัลที่ได้รับ 
 รางวัลประจำปี ค.ศ. 1994 
 รางวัลออสการ์ สาขานักแสดงนำชายยอดเยี่ยม (ทอม แฮงส์)
 รางวัลออสการ์ สาขาผู้กำกับภาพยนตร์ยอดเยี่ยม (โรเบิร์ต เซเมคคิส)
 รางวัลออสการ์ สาขาลำดับภาพยอดเยี่ยม
 รางวัลออสการ์ สาขาภาพยนตร์ยอดเยี่ยม
 รางวัลออสการ์ สาขาเทคนิคพิเศษยอดเยี่ยม
 รางวัลออสการ์ สาขาบทภาพยนตร์ดัดแปลงยอดเยี่ยม

 รางวัลประจำปี ค.ศ. 1995 
 รางวัลลูกโลกทองคำ สาขานักแสดงนำชายยอดเยี่ยม ประเภทภาพยนตร์ดรามา
 รางวัลลูกโลกทองคำ สาขาผู้กำกับภาพยนตร์ยอดเยี่ยม
 รางวัลลูกโลกทองคำ สาขาภาพยนตร์ยอดเยี่ยม ประเภทภาพยนตร์ดรามา
# ครัฟท์แวร์ค
ครัฟท์แวร์ค  เป็นวงดนตรีอิเล็กทรอนิกส์วงแรก ๆ จากเมืองดึสเซลดอร์ฟ ประเทศเยอรมนี ก่อตั้งในปี 1970 โดยรัลฟ์ ฮึทเทอร์ และฟลอเรียน ชไนเดอร์

ครัฟท์แวร์คถือเป็นวงสำคัญวงหนึ่งที่สร้างสรรค์เพลงแนวอิเล็กทรอนิกส์อย่างหนึ่งที่พัฒนาขึ้นในเยอรมนี วงอยู่สังกัดอีเอ็มไอ คราฟต์แวร์คถือเป็นวงอิเล็กทรอนิกส์วงแรกที่ได้ทำสัญญากับค่ายใหญ่ ถึงแม้ว่าวงจะไม่ประสบความสำเร็จด้านการตลาด จนกระทั่งวงดนตรี วงรุ่นอิเล็กทรอนิกส์ใหม่ สร้างกระแสแนวอิเล็กทรอนิกส์ให้เกิดขึ้นในช่วงคริสต์ทศวรรษ 1980 และได้รับการสืบทอดมาจากแนวดนตรีของครัฟท์แวร์ค ต่อมา มีการพัฒนาไปสู่แนวดนตรีใหม่ ๆ อย่างเทคโน, อิเล็กโทร, อิเล็กโทรป็อป โดยเพลงดังของเขาได้ถูกนำมาทำใหม่บ่อยที่สุด และหลายเวอร์ชันคือเพลง das Model เช่นโดย Rammstein เป็นต้น

 อัลบั้ม 
 1970: Tone Float
 1970: Kraftwerk
 1972: Kraftwerk 2
 1973: Ralf und Florian
 1974: Autobahn
 1975: Radio-Activity
 1977: Trans-Europe Express
 1978: The Man-Machine
 1981: Computer World
 1986: Electric Café
 1991: The Mix
 2003: Tour de France Soundtracks
 2004: The Catalogue
 2005: Minimum-Maximum (live album)
# แย้ม ประพัฒน์ทอง
นาวาอากาศเอก (พิเศษ) แย้ม ประพัฒน์ทอง นักเขียน และนักวรรณคดี ผู้ประพันธ์  มหาบัณฑิตแห่งมิถิลานคร (หนึ่งในหนังสือดี 100 เล่มที่คนไทยควรอ่าน)  เคยดำรงตำแหน่งอนุศาสนาจารย์กองทัพอากาศ และได้รับพระราชทานปริญญาดุษฎีบัณฑิตกิตติมศักดิ์ จากคณะอักษรศาสตร์ จุฬาลงกรณ์มหาวิทยาลัย

 เครื่องราชอิสริยาภรณ์ 
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๘๗ ตอนที่ ๑๒๒ ง ฉบับพิเศษ หน้า ๗๔, ๓๑ ธันวาคม ๒๕๑๓
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๗๘ ตอนที่ ๑๐๔ ง ฉบับพิเศษ หน้า ๖๖, ๑๕ ธันวาคม ๒๕๐๔
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๘๒ ตอนที่ ๙๗ ง ฉบับพิเศษ หน้า ๑๑๐๗, ๑๑ พฤศจิกายน ๒๕๐๘
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๘๐ ตอนที่ ๑๒๒ ง ฉบับพิเศษ หน้า ๖๓๘, ๒๗ ธันวาคม ๒๕๐๖
# ท้าววิทูร
วิทูร เป็นโอรสคนที่ 3 ในนามของ วิจิตรวีรยะ ที่จริงแล้วเกิดจากการทำพิธีนิโยคของฤๅษีวยาสและนางกำนัลปาริศรามี เป็นผู้มีสติปัญญาล้ำเลิศ ดำรงตำแหน่งมหามนตรีแห่งกรุงหัสตินาปุระ มีพี่ชาย 2 องค์ คือท้าวธฤตราษฎร์และท้าวปาณฑุ วิทูรจึงเป็นอาของปาณฑพและเการพด้วย

วิทูรเป็นผู้ทรงคุณธรรม เนื่องจากวิทูรเป็นอวตารของพระธรรมเทพหรือพระยม เนื่องจากพระยมทรงถูกพระฤๅษีมาณฑวยะสาปให้มาเกิดเป็นบุตรของนางกำนัล
# พระนางมาทรี
พระนางมาทรี  เป็นพระขนิษฐาของราชาศัลยะ แห่งแคว้นมัทระ และเป็นชายาคนรองของท้าวปาณฑุ โดยมเหสีเอก คือ พระนางกุนตี นั่นเอง

เมื่อคราวที่ปาณฑุเสด็จประพาสป่าและยิงกวางสองผัวเมียซึ่งเป็นพราหมณ์แปลงกายมาร่วมประเวณีกัน ก่อนตายพรามหณ์กวางก็ได้สาปแช่งท้าวปาณฑุ ว่าหากเกิดพิศวาสอย่างร่วมประเวณีก็จงตายทันที ปาณฑุสลดใจจึงขอสละราชสมบัติขอลาบวช ซึ่งมเหสีทั้งสองขอตามไปด้วย

ระหว่างอยู่ในป่า กุนตีได้ร่ายมนตร์ที่ได้รับจากฤๅษีทุรวาส เชิญเทพเจ้ามาประทานโอรสถึง 3 พระองค์ และสอนมนตร์ดังกล่าวให้มาทรี ซึ่งนางได้เชิญพระอัศวินฝาแฝดมาประทานโอรสแฝดแก่นาง คือ นกุล และ สหเทพ

จากนั้นไม่นานปาณฑุเกิดอารมณ์พิศวาสอยากร่วมรักกับมาทรี เป็นเหตุให้ปาณฑุสิ้นใจตายตามคำสาป มาทรีคิดว่าอาจเป็นตราบาปจึงเข้ากองไฟตายตามสวามีในพิธีเผาศพด้วย
# ท้าวธฤตราษฎร์
ท้าวธฤตราษฎร์ เป็นโอรสในนามของวิจิตรวีรยะและอัมพิกา แต่ที่จริงเป็นบุตรของฤๅษีวยาส กับการนิโยคกับอัมพิกา จึงได้บุตรชายชื่อ ท้าวธฤตราษฎร์ ผู้มีนัยน์ตาบอด พระองค์มีมเหสีชื่อ พระนางคานธารีและมีบุตร 100 คนและธิดา 1 องค์ เรียกว่า เการพ และมีบุตรกับนางสนม 1 คนคือ ยุยุตสุ

ท้าวธฤตราษฎร์ เป็นผู้สำเร็จราชการแห่งกรุงหัสตินาปุระ เป็นคนอ่อนไหว ใจโลเล และลำเอียง ไม่อบรมสอนสั่งลูก จึงเป็นเหตุให้ทุรโยธน์มีใจชั่วร้าย กระทำเลวร้ายต่อฝ่ายปาณฑพ และเป็นเหตุให้เกิดสงครามมหาภารตะขึ้น
# กระเชียง
เรือกระเชียง เป็นเรือพายขนาดกลาง มักจะมีไว้ประจำบนเรือรบ มีสองชนิดหลักๆ คือ กระเชียงโถง และ กระเชียงแซ โดยกระเชียงโถง จะมีห่วงเหล็กไว้ใส่ไม้พาย ส่วน กระเชียงแซ
จะมีการเจาะช่องข้างตัวเรือในการใส่ไม้พาย